יעל נזרי

יעל נזרי (נולדה ב-21 בנובמבר 1987) היא מלכת היופי של ישראל לשנת 2006 ודוגמנית.

ביוגרפיה 
יעל נזרי נולדה וגדלה בקריית שמונה. אמה יוהנה היא אדריכלית נוף הולנדית, שהגיעה לישראל כמתנדבת בקיבוץ הגושרים, ולאחר מכן התגיירה, ואביה יצחק, חשב שכר צבר ממוצא מרוקאי. היא הצעירה מבין שלוש בנות. מגיל צעיר למדה בלט קלאסי וג'אז, ובתיכון למדה במגמת כימיה ופיזיקה.

בגיל 18, טרם גיוסה לצה"ל, זכתה בתחרות מלכת היופי. נזרי ויתרה על תחרות "מיס תבל" ("מיס יוניברס"), משום שלא רצתה לדחות את השירות הצבאי. במקום זאת, ייצגה את ישראל בתחרות "מיס עולם".

מאז הזכייה, דיגמנה נזרי לחברת התכשיטים "ה. שטרן", חברת ההלבשה התחתונה הישראלית "דלתא" להלבשה תחתונה ולמגזין בגדי הים של "בלייזר" (2008). דגמנה גם לחברת הקוסמטיקה הישראלית "Careline", לרשת האופנה הישראלית "גולף", ושימשה דוגמנית הבית של חברת הקוסמטיקה "סבוקלם".

בפברואר 2007 נבחרה נזרי לדגמן לצד מלכת היופי לשנת 2003, סיון קליין, את קטלוג החורף של מעצבי השיער ז'קלין ואביגדור ליכטנשטיין.

נזרי היא בוגרת המרכז הבינתחומי הרצליה בכלכלה.

נזרי היא בת זוגו של איש העסקים והמיליארדר טדי שגיא, ולהם שישה ילדים.

קישורים חיצוניים

הערות שוליים

דוגמניות ישראליות
דוגמנים ישראלים
מלכות היופי
משתתפות בתחרות מיס עולם 2006
בוגרי תיכון דנציגר (קריית שמונה)
בוגרות המרכז הבינתחומי הרצליה
בוגרי המרכז הבינתחומי הרצליה
אישים ממוצא הולנדי
אישים ממוצא יהודי-מרוקאי
פרזנטוריות ישראליות
ישראליות שנולדו ב-1987
ישראלים שנולדו ב-1987